Document ID: 32014D0366

KOMISSION TÄYTÄNTÖÖNPANOPÄÄTÖS,
annettu 16 päivänä kesäkuuta 2014,
yhteistyöohjelmien luettelon vahvistamisesta ja Euroopan aluekehitysrahastosta kullekin ohjelmalle Euroopan alueellinen yhteistyö -tavoitteen nojalla kaudella 2014-2020 annettavan tuen kokonaismäärän ilmoittamisesta
(tiedoksiannettu numerolla C(2014) 3776)
(2014/366/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon Euroopan alueellinen yhteistyö -tavoitteen tukemista Euroopan aluekehitysrahastosta koskevista erityissäännöksistä 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1299/2013 (1) ja erityisesti sen 4 artiklan,
on kuullut Euroopan aluekehitysrahastoa, Euroopan sosiaalirahastoa, koheesiorahastoa, Euroopan maaseudun kehittämisen maatalousrahastoa ja Euroopan meri- ja kalatalousrahastoa koskevista yhteisistä säännöksistä sekä Euroopan aluekehitysrahastoa, Euroopan sosiaalirahastoa, koheesiorahastoa ja Euroopan meri- ja kalatalousrahastoa koskevista yleisistä säännöksistä sekä neuvoston asetuksen (EY) N:o 1083/2006 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1303/2013 (2) 150 artiklan 1 kohdan nojalla perustettua Euroopan rakenne- ja investointirahastojen yhteensovittamisesta vastaavaa komiteaa,
sekä katsoo seuraavaa:
(1)
Asetuksen (EU) N:o 1299/2013 4 artiklan 1 kohdassa vahvistetaan Euroopan alueellista yhteistyötä koskevan tavoitteen kokonaismäärärahat ja se, kuinka ne osoitetaan rajat ylittävälle yhteistyölle, valtioiden väliselle yhteistyölle ja alueiden väliselle yhteistyölle.
(2)
Asetuksen (EU) N:o 1299/2013 4 artiklan 3 kohdan mukaisesti komissio on ilmoittanut kullekin jäsenvaltiolle sen osuuden rajat ylittävää ja valtioiden välistä yhteistyötä koskevista kokonaismääristä vuosittain eriteltynä kyseisessä artiklassa vahvistettujen perusteiden ja menetelmien mukaisesti.
(3)
Asetuksen (EU) N:o 1299/2013 4 artiklan 3 kohdan mukaisesti kukin jäsenvaltio on ilmoitettujen määrien perusteella ilmoittanut komissiolle, onko se käyttänyt ja miten se on käyttänyt kyseisen asetuksen 5 artiklassa säädettyä siirtomahdollisuutta ja miten varat ovat tämän seurauksena jakautuneet niiden rajat ylittävien ja valtioiden välisten ohjelmien kesken, joihin kyseinen jäsenvaltio osallistuu.
(4)
Asetuksen (EU) N:o 1299/2013 4 artiklan 4 kohdan mukaisesti komission ja asianomaisten jäsenvaltioiden olisi vahvistettava Euroopan aluekehitysrahastosta (EAKR) annettava rahoitusosuus Euroopan parlamentin ja neuvoston asetuksessa (EU) N:o 232/2014 (3) säädetyn Euroopan naapuruusvälineen (ENI) sekä Euroopan parlamentin ja neuvoston asetuksessa (EU) N:o 231/2014 (4) säädetyn liittymistä valmistelevan tukivälineen (IPA II) mukaisille rajat ylittäville ja merialueita koskeville ohjelmille. Koska EAKR:stä ENI:n mukaisille rajat ylittäville ja merialueita koskeville ohjelmille annettavia rahoitusosuuksia ei ole vielä sovittu, tässä päätöksessä vahvistetaan ainoastaan IPA II:n mukaiset määrät.
(5)
Asetuksen (EU) N:o 1299/2013 4 artiklan 3 kohdassa säädetään, että komission olisi annettava päätös, jossa vahvistetaan luettelo kaikista yhteistyöohjelmista ja ilmoitetaan EAKR:n tuen kokonaismäärä ohjelmittain.
(6)
Sen vuoksi on tarpeen laatia luettelo yhteistyöohjelmista ja ilmoittaa EAKR:n tuen kokonaismäärä ohjelmittain,
ON HYVÄKSYNYT TÄMÄN PÄÄTÖKSEN:
1 artikla
Luettelo rajat ylittävistä yhteistyöohjelmista ja Euroopan aluekehitysrahaston (EAKR) tuen kokonaismäärä ohjelmittain vahvistetaan liitteessä I.
2 artikla
Luettelo valtioiden välisistä yhteistyöohjelmista ja EAKR:n tuen kokonaismäärä ohjelmittain vahvistetaan liitteessä II.
3 artikla
Luettelo alueiden välisistä yhteistyöohjelmista ja EAKR:n tuen kokonaismäärä ohjelmittain vahvistetaan liitteessä III.
4 artikla
EAKR:n rahoitusosuus asetuksessa (EU) N:o 231/2014 säädetyn liittymistä valmistelevan tukivälineen (IPA II) mukaisille rajat ylittäville ohjelmille vahvistetaan jäsenvaltioittain liitteessä IV.
5 artikla
Tämä päätös on osoitettu kaikille jäsenvaltioille.
Tehty Brysselissä 16 päivänä kesäkuuta 2014.

Labels: 15
19
5